ওটিটি প্ল্যাটফর্মে আসতে চলেছে নতুন ওয়েব সিরিজ ‘বিষহরি’

কলকাতা: ওটিটি পর্দায় নতুন বছর উপলক্ষে আসতে চলেছে একগুচ্ছ নতুন ওয়েব সিরিজ। রোমান্স থেকে শুরু করে কমেডি, পারিবারিক, থ্রিলার একাধিক ওয়েব সিরিজ আসতে চলেছে এবার দর্শকদের জন্য।

আরও পড়ুন: ১১ বছর পর ‘ম্যায় হু না ২’

প্রেমের মাসে ভ্যালান্টানস ডে, ১৪ ফেব্রুয়ারি, আসতে চলেছে সৃজিত রায় এবং সৌভিক চক্রবর্তীর পরিচালনায় ‘ বিষহরি’। মূল চরিত্রে দেখা যাবে শোলাঙ্কি রায়কে। ইতিমধ্যেই প্রকাশে এসেছে এই সিরিজের ট্রেলার। এই থ্রিলার সিরিজে দেখা মিলবে পুরাণের কথা, সাসপেন্স এবং বহু পুরনো রহস্যকে একত্রিত করে তৈরি হয়েছে এই গল্প। গল্পের মূল চরিত্র রাজনন্দিনীর চরিত্রে অভিনয় করতে দেখা যাবে সোলাঙ্কি রায়কে।

ইতিমধ্যেই ইউটউবে প্রকাশ পেয়েছে সিরিজের প্রথম ঝলক। যেখানে দেখা যাচ্ছে, নাগপঞ্চমির উৎসবকে ঘিরে সেজে উঠেছে এই গল্প। তবে নাগপঞ্চমীর উৎসব দুঃখে পরিণত হয় প্রায় কিছু মুহূর্তেই। কারণ সেই নাগপঞ্চমীর দিনেই বিষাক্ত সাপের কামড়ে মৃত্যু হয় কোন একজনের। আর সেই কথা গল্পের প্রধান চরিত্র রাজনন্দিনী জানতে পারে সেই বাড়িতে বিয়ে হয়ে আসার পর। রহস্যময় এই পরিবারে আসার পরেই রাজনন্দিনীর কাছে উন্মোচন হয় সেই বাড়ির ২০০ বছরের পুরনো রহস্য।

এই গল্প এক ঐশ্বরিক ক্রোধের গল্প, যেখানে দেখা যাবে এক রহস্যময় তালাবন্ধ কক্ষ, আর সেই কক্ষেই রয়েছে এক অভিশাপ, যেই অভিশাপ বয়ে চলতে হচ্ছে প্রজন্মের পর প্রজন্মকে। সেই অভিশাপ থেকে কি নিজের শ্বশুরবাড়িকে মুক্তি দিতে পারবে রাজনন্দিনী? সেই গল্পই বলা হবে ‘বিষহরি’ সিরিজে।

দেখুন অন্য খবর